stanford-oval/wikipedia huggingface dataset:
אליוד קיפצ'וגה
ביוגרפיה

קיפצ'וגה נולד בננדי הילס שבקניה, בן למשפחה שעסקה בחקלאות. הוא נהג לרוץ כשלושה קילומטרים מדי יום בדרכו לבית הספר. כנער נבנתה לו תוכנית אימונים על ידי שכנו פטריק סאנג (אנ') זוכה מדליית הכסף באולימפיאדת ברצלונה ושתי מדליות כסף באליפויות העולם בריצת 3000 מטר מכשולים.
ב-2002 סיים חמישי בגילאי נוער באליפות העולם בריצות שדה שהתקיימה בדבלין וב-2003 זכה במדליית זהב לגילאי נוער באליפות העולם שהתקיימה בלוזאן. באותה שנה הפתיע כשזכה במדליית זהב בריצת 5000 מטר באליפות העולם באתלטיקה בשיא אליפות של 12:52.79 דקות, הוא הקדים בריצה שניים מגדולי הרצים בכל הזמנים, הישאם אל גרוז' וקנניסה בקלה. באולימפיאדת אתונה (2004) זכה במדליית ארד בריצת 5000 מטר בתוצאה של 13:15.10 דקות, אחרי אל גרוז' ובקלה. ב-2006 זכה במדליית ארד בריצת 3000 מטר באליפות העולם באתלטיקה באולם אחרי בקלה וסאיף סעיד שאהין (אנ'). באליפות העולם באתלטיקה 2007 זכה במדליית כסף אחרי ברנרד לגאט האמריקאי בתוצאה של 13:46.00 דקות. באולימפיאדת בייג'ינג (2008) זכה במדליית כסף בריצת 5000 מטר אחרי בקלה, בתוצאה של 13:02.80 דקות. באליפות העולם באתלטיקה 2009 סיים חמישי. במשחקי חבר העמים הבריטי זכה במדליית כסף אחרי מוזס קיפסירו מאוגנדה ובאליפות העולם באתלטיקה 2011 סיים שביעי.
לאחר שלא הצליח להעפיל לאולימפיאדת לונדון (2012) בריצת 5000 מטר החליט קיפצוג'ה לעבור להתחרות בריצות ארוכות יותר. באליפות העולם בחצי מרתון ב-2012 סיים שישי בתוצאה של 1:01:52 שעות. ב-2013 זכה במרתון המבורג בשיא מסלול של 2:05:30 שעות, במרתון ברלין סיים שני בתוצאה של 2:04:05 שעות לאחר המנצח וילסון קיפסנג שקבע שיא עולם של 2:03:23 שעות. ב-2014 זכה במרתון רוטרדם ובמרתון שיקגו. ב-2015 זכה במרתון ברלין בשיא אישי של 2:04:00 שעות ובמרתון לונדון. ב-24 באפריל 2016 זכה בפעם השנייה ברציפות במרתון לונדון בשיא אישי ושיא מסלול של 2:03:05 שעות, באותה עת, התוצאה השנייה בטיבה בכל הזמנים בריצת מרתון.
באולימפיאדת ריו דה ז'ניירו זכה במדליית זהב בריצת מרתון בתוצאה של 2:08.44 שעות. במהלך 2017 השתתף בפרויקט מיוחד של חברת נייקי "Breaking2" שמטרתו לאמן וליצור תנאים לרץ הראשון שיירד מתחת לגבול שתי השעות בריצת מרתון. בריצת הסיכום שהתקיימה במסלול המרוצים במונצה קבע תוצאה של 2:00:25 שעות, שאינה נחשבת לשיא עולם בשל כך שלא נערכה בתנאים של התאחדות האתלטיקה הבינלאומית, בהם שימוש במכתיבי קצב שנכנסו לפעולה במהלך הריצה.
ב-2018 ניצח במרתון לונדון בתוצאה של 2:04:17 שעות. ב-16 בספטמבר 2018 קבע שיא עולם בריצת מרתון כשניצח במרתון ברלין בתוצאה של 2:01:39 שעות ונהיה הבן האדם הראשון שירד משעתיים ו-2 דק' במרתון. על הישגיו נבחר לאתלט השנה בעולם.
במרתון לונדון 2019, קיפצ'וגה ניצח בפעם הרביעית, בתוצאה של 2:02:38 שעות, שהייתה השנייה בטיבה אי פעם כשנקבעה. ימים ספורים לאחר זכייתו במרתון לונדון, הודיע קיפצ'וגה כי ינסה פעם נוספת לרוץ מרתון בפחות משעתיים, במסגרת פרויקט בשם אתגר INEOS 1:59. ב־12 באוקטובר 2019 בפארק פראטר שבעיר וינה, הוא רץ 4.4 הקפות בזמן של 1:59:40, ובכך הוא שבר בהצלחה, אך לא רשמית, את מחסום השעתיים. הריצה לא הוכרה כשיא עולם, מכיוון שלא התקיימו בה כללי תחרות סטנדרטיים לגבי מכתיבי הקצב והגשת הנוזלים ולא היה זה אירוע פתוח למשתתפים נוספים. על הישגיו זכה בפעם השנייה ברציפות בתואר אתלט השנה בעולם מטעם התאחדות האתלטיקה הבינלאומית.
במרתון ברלין שנערך ב-25 בספטמבר 2022 קבע שיא עולם בתוצאה של 2:01:09 שעות.
באולימפיאדת פריז קיפצ'וגה נפצע בזמן מרוץ המרתון ולא סיים אותו.
הערות שוליים

1 2 3  The Simple Life of One of the World’s Best Marathoners, אתר runnersworld.com‏, 19 באפריל 2016
↑  מאת רמי היפש, הסוכנויות, בקלה ואל גורוז' הלכו על התואר הכפול בפאריס, אבל אז הגיע קיפצ'וגה, באתר הארץ, 1 בספטמבר 2003
↑  אורן אהרוני, היסטוריה: אליוד קיפצ'וגה ירד משעתיים במרתון, באתר ynet, 12 באוקטובר 2019
↑  Leaderboard, באתר BMW BERLIN-MARATHON 2022 (באנגלית)
↑  צפו. קיפצ`וגה פונה ולא סיים את המרתון, באתר ערוץ הספורט, 10 באוגוסט 2024
| --- | --- |
בקרת זהויות :  PLWABN: 9811286144505606  GND: 1167173678  World Athletics: 14208194  VIAF: 2446157162074478980000   WorldCat (עם VIAF): 2446157162074478980000
מרתון התנ"ך

| --- | --- |
הלוגו הרשמי של מרתון התנ"ך
 ענף:  ריצת מרתון
 תאריך ייסוד:  1968  (חידוש המרוץ ב-2015)
 ארגון מפעיל:  מועצה אזורית מטה בנימין, מרתון ישראל
 מוטו:  אתגר הריצה הקדום בעולם
 מדינות משתתפות:  ישראל ישראל
 יבשת:  אסיה
 שמות קודמים:  "מרוץ איש בנימין" (1968 - 1972)
 זוכה:  גברים: אדיסו אוסקנו  נשים: זהר הל-פרי
 ‏ www.biblemarathon.co.il
 
מרתון התנ"ך הבינלאומי, או בקיצור מרתון התנ"ך, הוא מרוץ מרתון למרחק של 42.2 ק"מ המשחזר את הריצה המקראית מאפק לשילה הקדומה לאחר תבוסת בני ישראל לפלשתים בקרב אבן העזר לפי המתואר בספר שמואל א', פרק ד'.
ייזום התחרות וחידושה

לאחר מלחמת ששת הימים מדד יוזם המכביה, יוסף יקותיאלי, את אורך המסלול מראש העין (אפק המקראית) לשילה שבשומרון והופתע לגלות שאורך המסלול ההיסטורי בציר הכבישים תאם בדיוק את אורך ריצת המרתון המודרנית - 42 קילומטרים. נושא זה נחקר גם על ידי חוקר הספורט פליקס דניאל פינצ'ובר. ב-15 באפריל 1968 יזמו יקותיאלי ויצחק ברא"ז לראשונה מרוץ מרתון בציר זה, שקיבל את השם מרוץ איש בנימין והמנצח, צבי סגל, השלים אותו ב-3:30 שעות. המרוץ השני התקיים ב-2 באוגוסט 1969 ושולב במסגרת המכביה השמינית, והמרוץ השלישי התקיים ב-25 באפריל 1970. במרתון הרביעי, שהתקיים ב-22 במאי 1971 השתתפו תשעה רצים, והמנצח, ציון חצרוני, השלים אותו ב-2:43:55 שעות. את הזמן הטוב ביותר ב"מרוץ איש בנימין" (2:36:28) קבע דני משרקי במרוץ החמישי שהתקיים בשנת 1972.
"מרוץ איש בנימין" משך מעט משתתפים שרצו את המרחק באותה תקופה (במרוץ השלישי, הגדול מכולם, השתתפו 14 רצים בסך הכל) והיוזמה נפסקה לאחר חמישה מרוצים בלבד. כעבור 43 שנה, בשנת 2015, חודש המרוץ בשם מרתון התנ"ך. המרוץ מתקיים מאז, להוציא את שנת חידושו ב-2015, במהלך חג הסוכות.
הלוגו הרשמי של המרוץ מכיל מספר מרכיבים, כאשר העיקריים שבהם הם איש רץ ולצידו הכיתוב "איש בנימין" בכתב עברי עתיק.
תיאור המסלול

מרתון התנ"ך הוא מרתון כביש הררי שתחילתו ברחוב נחל רבה סמוך לאגם הצלילים בראש העין, המשכו לאורך כביש 5, כביש 4775 וכביש 60 עד לסיומו בשילה הקדומה שבשומרון. למסלול טיפוס וירידה מצטברים של 1,097 ו-454 מטרים בהתאמה; מנקודת הזינוק ברום של 49 מטרים ועד לנקודת הסיום ברום של 694 מטרים מעל גובה פני הים. מקצה ה-42.2 ק"מ מוגבל למשתתפים מעל גיל 18.
המרוץ כולל גם מקצים נוספים:
מקצי 5 ק"מ ו-10 ק"מ - מסלול מעגלי עם נקודת זינוק בשילה הקדומה. מקצים אלה מוגבלים למשתתפים מעל גילים 10 ו-15 בהתאמה.
מקצה 21.1 ק"מ (חצי מרתון) - מסלול לא מעגלי עם נקודת זינוק במרכז הארצי לפיתוח מנהיגות באריאל. מקצה זה מוגבל למשתתפים מעל גיל 16 בצירוף אישור הורים, ומגיל 18 ללא אישור
"מקצה צמי"ד" - מסלול ריצה באורך של 1 ק"מ לאנשים בעלי צרכים מיוחדים. מקצה זה, אשר נערך לראשונה בשנת 2018 בשיתוף עמותת לב בנימין לקידום ילדים עם צרכים מיוחדים, הוא מסלול בצורת פרסה עם נקודת זינוק בשילה הקדומה.
כל משתתפי המרוץ אשר מסיימים את המקצים אליהם נרשמו מקבלים מדליות חרס מיוחדות, ומסיימי מקצה ה-42.2 ק"מ מקבלים בנוסף גם את מגן "איש בנימין".
הפולמוס סביב המרוץ

יש התוקפים את מרתון התנ"ך בטענה שהוא משלב מרוץ ספורטיבי עם אירוע פוליטי, מכיוון שרוב מסלול המרוץ עובר בשטחי יהודה ושומרון. רק 3 ק"מ בתחילת המסלול נמצאים בגבולות הקו הירוק, ושאר המסלול עובר דרך אריאל ושטחים נוספים ביהודה ושומרון, ומסתיים בהתנחלות שילה. המסלול עובר ליד יישובים פלסטיניים רבים, אך הם אינם מוזכרים בתיאור המסלול מטעם המארגנים.
ההקשר הפוליטי של המרוץ מעורר מחלוקת בקהיליית הרצים בישראל. אחד הרצים תיאר אותו כ"מרוץ מראש העין לשילה, דרך מציאות שרבים רוצים להדחיק."
הפלסטינים מכנים את האירוע "המרתון של המתנחלים" ונמנעים מלהשתתף בו, למרות שהם מוזמנים להצטרף[דרושה הבהרה]. בכל שנה נחסמים ביום המרוץ כביש 60 וכבישים נוספים בקרבת יישובים פלסטיניים ויהודים החל מהשעה 5:30 בבוקר, והתנועה משכם לרמאללה נחסמת למשך שעות. בשנת 2015 הפגינו נגד המרוץ עשרות פלסטינים וכן פעילי שמאל ישראלים.
מרתון התנ"ך פורסם בתחילה בלוח האירועים של ארגון המרתונים הבינלאומי (אנ'), אך לאחר מספר פניות לארגון, בין השאר מצד תנועת "לוחמים לשלום", הוא הוסר מלוח האירועים.
שיאי מרתון התנ"ך

בשנת 2019 נקבע שיא חדש במרתון התנ"ך, כאשר אדיסו אוסקנו, מראשון לציון, סיים את המרוץ בזמן שיא של 3:02:42 שעות. השיא של אוסקנו שבר את הישגו של יפתח פשחור משנת 2018 שעמד על 3:14:00 שעות.
זוכי מרתון התנ"ך

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| מספר  המרתון | שנה | מנצח | תוצאה | מדינה | מנצחת | תוצאה | מדינה |
| 1 | 2015 |  |  |  |  |  |  |
| 2 | 2016 |  |  |  |  |  |  |
| 3 | 2017 |  |  |  | איילת שרם | 04:12.31 | ישראל |
| 4 | 2018 | יפתח  פשחור | 03:14:00 | ישראל |  |  | ישראל |
| 5 | 2019 | אדיסו  אוסקנו | 03:02:42 | ישראל | זהר הל-פרי | 04:09:35 | ישראל |
| 6 | 2020 |  |  |  |  |  |  |
| 7 | 2021 |  |  |  |  |  |  |
| 8 | 2022 |  |  |  |  |  |  |
הערות שוליים

1 2  סיפור מרתון התנ"ך.
↑  סער גיט, כמו שכתוב בספר: גרסת התנ"ך של המרתון, באתר ynet, 24 באוקטובר 2016.
↑  עדנה יקותיאלי כהן, תל אביב-יפו נגלית לעין., יוסף יקותיאלי, באתר http://www.israelalbum.org.il, ‏1996
↑  מרחק המרתון הרשמי נקבע רק בשנת 1908 באולימפיאדת לונדון.
↑  אורלי גנוסר, ‏של נעליך מעל רגליך, באתר גלובס, 13 באוקטובר 2016.
↑  פ. פינצ'ובר, רצי מלכות ישראל ומרוץ עצמאות ישראל, דבר, 2 ביוני 1950
↑  נרי וייס, לרוץ בדרך האבות: מרוץ התנ"ך הראשון, באתר ערוץ 7, 10 במרץ 2015.
↑  "מרתון התנ"ך - רצים היסטוריה", באתר מרתון ישראל.
↑  בשנה זאת התקיים המירוץ במהלך חג הפסח.
↑  מרתון התנ"ך - מפות מסלולים וגבהים.
1 2  מרתון התנ"ך - מידע לי מקצים.
1 2  מרתון התנ"ך - תקנון רישום.
↑  צפריר ים, מרתון התנ"ך 2017: מראש העין לשילה (דרך מציאות שרבים רוצים להדחיק), באתר runpanel.co.il, ‏10 באוקטובר 2017.
↑  אקטיבסטילס, פלסטינים הפגינו נגד "מרתון התנ"ך" ששיתק למשך שעות את התנועה בגדה, באתר "שיחה מקומית", 9 באפריל 2015.
↑  אורי טלשיר, ארגון המרתונים הבינלאומי הסיר את מרתון התנ"ך, שמתקיים בחלקו מעבר לקו הירוק, באתר הארץ, 3 באוגוסט 2017
אישמפלה

| --- | --- |

 מידע
 עיר:  ברצלונה
 שטח:  7.477 קמ"ר 
 אוכלוסייה:  269,349 (2021)
 קואורדינטות:  41°23′31″N 2°09′48″E﻿ / ﻿41.39202°N 2.1633°E﻿ / 41.39202; 2.1633
 שכונות נוספות בברצלונה
  (למפת ברצלונה מוגדלת) אישמפלה(למפת ברצלונה רגילה) אישמפלה
 
שכונות ברצלונה. רובע האישמפלה מסומן בצבע ורוד.
התוכניות להקמת השכונה.
תוכנית גוש בניינים אופייני בשכונה.
אישמפלה (בקטלאנית: Eixample או "הרחבה") הוא אחד מעשרת מחוזות ברצלונה המצוי בין העיר העתיקה של ברצלונה, הסיוטט וליה, לבין הכפרים שבעבר הקיפו את ברצלונה, וכיום מהווים את מחוזותיה (סנטס, גרסיה סאנט אנדראו). המחוז נקרא גם מחוז מס' 2.
הקמת השכונה ומבנים בעלי חשיבות

שכונת אישמפלה הוקמה בסוף המאה ה-19 וראשית המאה ה-20 על ידי קבוצות של תעשיינים וסוחרים מהעיר ברצלונה בתקופת הפריחה של המעמד הבינוני בספרד. שכונה זו מאופיינת בבניינים רבים הבנויים בסגנון המודרניסטה. הידועים שבהם תוכננו על ידי האדריכל אנטוני גאודי ובין עבודותיו המצויות בשכונה ניתן למנות את קאזה מילה (המכונה "לה פדררה") ובית באליו ואת כנסיית הסגרדה פמיליה שהוכרזו כאתרי מורשת עולמית על ידי ארגון אונסק"ו.
גוש בניינים ידוע נוסף הוא תפוח המריבה.
השכונה מאופיינת ברחובותיה הישרים והארוכים המסודרים בצורת שתי וערב, כשבמרכזם רחוב אחד ארוך, גראן ויה דה לס קורטס קטלאנס, ושתי שדרות רחבות שחוצות אותם ו"שוברות" את מבנה הרחובות המסודר, אבינגודה דיאגונל ואבינגודה מרידיאנה. מבנה רחובות השכונה תוכנן על ידי מהנדס הערים אילדפונס סרדה (Ildefons Cerdà), אשר האמין בחשיבות רחובות רחבים המאפשרים מעבר להולכי רגל לצד מעברים רחבים לכלי רכב. גושי הבניינים בשכונה הם בצורת מתומנים, כאשר מפגש כל רחובות מהווה כיכר מתומנת המאפשרת צפייה לעבר הרחובות, הכנסת יותר אור לבתים, וכיום גם מאפשרת מקומות חנייה לתושבי העיר. רחוב מרכזי נוסף בשכונה הוא פאסה דה גרסיה, המקשר בין כיכר העיר המרכזית, פלאזה קטלוניה, לבין העיר העתיקה של גרסיה, שהייתה בעבר עירייה עצמאית וכיום היא חלק מהעיר ברצלונה.
על פי התכנון המקורי, במרכז כל גוש בניינים הייתה צריכה להיות גינה לתושבי גוש הבניינים, אולם במהלך השנים השטחים הפנימיים נבנו אך עדיין ישנם גושי בניינים בהם נשמרה ה"גינה" כמו ב "פלאו רוברט" (Palau Robert) שמשמש גם כתחנת מידע לתיירים.
תרבות

אזור אישמפלה מהווה מרכז לקהילה ההומוסקסואלית של העיר, ולעיתים מכונה בשל כך gaixample.
האישאמפלה הוא אזור תוסס (בעיקר בלילות) ומהווה את אחד מאזורי הבילוי המרכזיים של העיר ברצלונה.
גלריית תמונות

קאזה מילה
הסגרדה פמיליה
אילה דה לה דיסקורדיה
ראו גם

תכנון עירוני של ברצלונה
מעבר מצודת יהודה

| --- | --- |
 מיקום:  כביש 316 ליד בית יתיר, הר חברון
 מנוהל על ידי:  רשות מעברים יבשתיים
 קואורדינטות:  31°22′13″N 35°06′47″E﻿ / ﻿31.370289447371°N 35.113183257087°E﻿ / 31.370289447371; 35.113183257087
  (למפת הר חברון מוגדלת) מעבר מצודת יהודה(למפת הר חברון רגילה) מעבר מצודת יהודה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מעבר מצודת יהודה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מעבר מצודת יהודה he
 
מעבר מצודת יהודה הוא מחסום אזרחי הנמצא על כביש 316, בסמוך ליישוב בית יתיר שבמועצה אזורית הר חברון וכקילומטר וחצי מצפון לקו הירוק. המעבר אוזרח בנובמבר 2009 ונמצא בפיקוח של רשות מעברים יבשתיים. המחסום מאפשר במהלך כל ימי השבוע מעבר לתנועת כלי רכב ישראלית, של אזרחים זרים, דיפלומטים וארגונים בינלאומיים, וכן מעבר הולכי רגל המיועד לבני השבט הבדואי אבו קביטה בלבד. המעבר מקיים שיתוף פעולה עם מנהלת תיאום וקישור היושבת בחברון.
בקיץ 2009 הוחלט על שדרוג המעבר בעלות של מיליוני שקלים חדשים.
הערות שוליים

↑  מעבר מצודת יהודה, באתר רשות מעברים יבשתיים
↑  מדינת ישראל תשקיע בקרוב מאה מיליון שקלים, כדי להעביר את מעברי קו התפר על הקו הירוק מצה"ל לגורמים אזרחיים., באתר ערוץ 7, 31 ביולי 2009
שבתי (שם פרטי)

שַׁבְּתַי (לעיתים שַׁבְּתַאי ובכתיב קדום גם שבתיי) הוא שם פרטי יהודי ותיק. ניתן למצוא אנשים הקרויים בשם זה מתקופת שיבת ציון ועד ימינו.
מקובל להסביר ששם זה ניתן לאדם שנולד בשבת (כפי שהשם חגי ניתן למי שנולד בחג, וישנם אנשים ששמם פסח או ניסן), אך נראה שזה איננו הפירוש המקורי של השם.
תולדות השם

השם שבתי מופיע 3 פעמים בתנ"ך:
”אַךְ יוֹנָתָן בֶּן-עֲשָׂהאֵל וְיַחְזְיָה בֶן-תִּקְוָה עָמְדוּ עַל-זֹאת; וּמְשֻׁלָּם וְשַׁבְּתַי הַלֵּוִי עֲזָרֻם.”
”וְיֵשׁוּעַ וּבָנִי וְשֵׁרֵבְיָה יָמִין עַקּוּב שַׁבְּתַי הוֹדִיָּה מַעֲשֵׂיָה קְלִיטָא עֲזַרְיָה יוֹזָבָד חָנָן פְּלָאיָה וְהַלְוִיִּם מְבִינִים אֶת-הָעָם לַתּוֹרָה; וְהָעָם עַל-עָמְדָם.”
”וְשַׁבְּתַי וְיוֹזָבָד עַל-הַמְּלָאכָה הַחִיצֹנָה, לְבֵית הָאֱלֹהִים מֵרָאשֵׁי הַלְוִיִּם”
בכל הפעמים הללו מוזכר שבתי כאחד הלויים.
השם שבתי מוזכר בתקופה זו כשבע פעמים במכתבי יב בשפה הארמית, במכתבים שנשלחו לסון (אסואן) על ידי משפחה ארמית ובכתובות בניפור שבבבל. בכל המקרים מופיע השם בתעודות המכילות שמות נוכריים מובהקים. כמו כן נמצא השם על סרקופג ארמי ליד מקדש איזיס באסואן.
מאוחר יותר, אנו מוצאים מספר אנשים הקרויים בשם זה בתלמוד הבבלי ובתלמוד הירושלמי. נראה שבסוף המאה ה-3 השם הפך גם לשם נוצרי מובהק, ואנו מוצאים אותו ברומא ברשימות ובקטקומבות (מערות קבורה) יהודיות ונוצריות כאחד. גם שמו של אביו של הקיסר הביזנטי יוסטיניאנוס הראשון (483-565), היה סבטיוס (Σαββάτιος).
בימי הביניים ידוע על אחד מבעלי התוספות בשם זה, והוא היה נפוץ גם בדורות מאוחרים. בין האישים המפורסמים שנקראו בשם זה, הרב שבתי כהן (הש"ך) ומייסד תנועת השבתאות, שבתי צבי.
גם בימינו נקראים יהודים בשם זה, אך נראה שהוא אינו נפוץ ברחבי העולם הלא-יהודי. כבר במאה ה-17 מעיד רבי משה אבן חביב, מרבני ירושלים, בספרו "גט פשוט": "דְעתה נשתקע שם זה בגוים, ואין מצוי דיקראו הגוים בשם שבתי". עם זאת, בקהילות שנפגעו בצורה יותר אקוטית משבתי צבי (בעיקר קהילות אשכנזיות) ירדה שכיחותו של שם זה, כנראה כחלק מן המאבק בשבתאים הסמויים שנותרו בתוך הקהילות. לעומת זאת, בקרב בני יהדות גאורגיה (גאורגיה) נחשב השם לנפוץ כתרגום לשם הגאורגי שׁוֹתַא.
השמות שֶפּטיל, שֶפּס ושֶפּסיל (שעפטיל, שעפס, ושעפסיל בכתיב יידיש) משמש לעיתים ככינוי לאנשים ששמם שבתי.
שבתי או שבתאי

בתלמוד מופיעה רשימה של שמות נוכריים מובהקים: "כגון הורמיז ואבודינא, בר-שיבתאי ובר קידרי..."
(כך הגרסה בדפוס, וזו גם גרסת רש"י והרא"ש שבדפוסים).
בעלי התוספות מעירים על כך בפירושם: "שבתאי גרסינן [=אנו גורסים], דשבתי [=שכן שבתי] שם ישראל הוא בכמה מקומות, אבל שבתאי הוא רוח רעה, כדאמר בפרק "כל הבשר"".
נראה שלפני בעלי התוספות היו שתי גרסאות אפשריות לגבי השם הנוכרי המוזכר בגמרא: שבתי ושבתאי, והם פסלו את הגרסה שבתי, כיוון שסברו שהוא שם יהודי, ולעומתו שבתאי הוא שם של רוח רעה. כנראה כוונתם היא שזהו שמו של האליל שבתאי (מזוהה עם האל הרומאי סטורנוס) שמוכר כאחד משבעת המזלות (חמה, נוגה, כוכב, לבנה, שבתאי, צדק, מאדים). לדעת רבי שמואל שטראשון הגרסאות שהיו לפני בעלי התוספות הן שבתי ושיבתאי, ולא כפי שמופיע בדפוסים.
במסופוטמיה היה קיים מונח בשם שבתו שמשמעותו "יום מנוחת האלים". בכמה שפות הודו-אירופיות יום השבת נקרא על שם האל שבתאי (לדוגמה: בלטינית Dies Saturni, בהולנדית Zaterdag ובאנגלית Saturday).
על אף ההסתייגויות פירוש זה קנה לו אחיזה בקרב העם היהודי, ואנשים רבים (בעיקר שומרי מצוות) מקפידים במאות השנים האחרונות על כתיבה ללא אל"ף.
למרות זאת, גם בימינו ניתן למצוא מקרים רבים שבהם נרשם שם זה עם האות האל"ף.
שבתי או שבתאי > כתיבת השם בגיטין

בזמן כתיבת שטר גט מקפידים מאוד על אופן כתיבת שמות האנשים והמקומות, כדי למנוע חששות לכשרותו של הגט.
וכך פוסק רבי יוסף קארו בספרו שולחן ערוך:
בספרו בית יוסף מציין רבי יוסף קארו שמקור ההלכה הוא בדברי התוספות לעיל. להלכה זו הסכימו רוב הפוסקים שבאו אחריו, אך מספר פוסקים מאוחרים מכשירים גט שנכתב בו שבתאי (רבי משה אבן חביב בספרו גט פשוט, רבי מסעוד חי בן שמעון בספרו שם חדש ואחרים).
ראו גם

אישים ששמם הפרטי הוא שבתי
אישים ששמם הפרטי הוא שבתאי
לקריאה נוספת

נעמי ג' כהן, "השם שבתי בעת העתיקה - שם יהודי אם לאו?", ואלה שמות, בעריכת אהרן דמסקי, תשנ"ט
שבתי שלום אטלו, "בירור סוגיה בגיטין יא - איות נכון של השם שבתי" חידושי תורה @ NDS, גיליון 3, תשס"ג
הרב גדליהו אקסלרוד, "כיצד ראוי לכתוב שם שבתאי בגט", שורת הדין, ו, תש"ס
דוד כהן, "על השם שבתי", שורת הדין, ו, תש"ס
שלו שבתאי, "שבתי או שבתאי?", השבח לאל - קורות חייו ופועלו של הרב שבתאי בן חיים, עמ' 21, ירושלים תשע"ב
הערות שוליים

↑  ספר עזרא, פרק י', פסוק ט"ו
↑  ספר נחמיה, פרק ח', פסוק ז'
↑  ספר נחמיה, פרק י"א, פסוק ט"ז
↑  סימן קכ"ט סעיף קטן קכו
↑  ר' שמואל מפיורדא, בית שמואל, שמות אנשים אות ש, באתר היברובוקס.
↑  תלמוד בבלי, מסכת גיטין, דף י"א, עמוד א'
↑  תלמוד בבלי, מסכת חולין, דף ק"ז, עמוד ב'
↑  "הגהות וחידושי הרש"ש" על התוספות, שנדפסו בסוף המסכת בש"ס וילנא
↑  שולחן ערוך, אבן העזר, סימן קכ"ט, סעיף כ"ט
אליפות העולם באתלטיקה עד גיל 18

| --- | --- |
 ענף:  אתלטיקה
 תאריך ייסוד:  1999
 ארגון מפעיל:  התאחדות האתלטיקה הבינלאומית
 הכי הרבה זכיות:  ארצות הברית (50 מדליות זהב ו-131 מדליות בכללי)
 
אליפות העולם באתלטיקה עד גיל 18 הייתה תחרות שמאורגנת על ידי התאחדות האתלטיקה הבינלאומית (World Athletics). באליפות, שהתקיימה אחת לשנתיים, התחרו אתלטים ואתלטיות עד גיל 18 (בני 17 ומטה ב-31 בדצמבר בשנת התחרות). בעת הקמתה הייתה ידועה התחרות כאליפות העולם באתלטיקה לקדטים, ובשנת 2015 שונה שמה לאליפות העולם באתלטיקה עד גיל 18. בשנת 2016, הוחלט על ביטול התחרות.
האליפויות

| תחרות | שנה | המארחת | מדינה | מס' תחרויות | מס' אתלטים | אצטדיון | האלופה |
| --- | --- | --- | --- | --- | --- | --- | --- |
| 1 | 1999 | בידגושץ' | פולין פולין | 39 | 1,103 | אצטדיון ז'דיסלב קז'ישקוביאק | קניה קניה |
| 2 | 2001 | דברצן | הונגריה הונגריה | 39 | 1,335 | אצטדיון אישטוון גיולאי | ארצות הברית ארצות הברית |
| 3 | 2003 | שרברוק | קנדה קנדה | 39 | 1,128 | אצטדיון אוניברסיטת שרברוק | ארצות הברית ארצות הברית |
| 4 | 2005 | מרקש | מרוקו מרוקו | 39 | 1,250 | אצטדיון סידי יוסוף בן עלי | ארצות הברית ארצות הברית |
| 5 | 2007 | אוסטרבה | צ'כיה צ'כיה | 40 | 1,128 | אצטדיון מסטסקי | ארצות הברית ארצות הברית |
| 6 | 2009 | ברסנונה | איטליה איטליה | 40 | 1,321 | אצטדיון רייפייזן | קניה קניה |
| 7 | 2011 | ליל | צרפת צרפת | 40 | 1,375 | אצטדיון ליל מטרופול | ארצות הברית ארצות הברית |
| 8 | 2013 | דונצק | אוקראינה אוקראינה | 40 | 1,532 | אצטדיון RSC | ג'מייקה ג'מייקה |
| 9 | 2015 | קאלי | קולומביה קולומביה | 40 | 1,220 | האצטדיון האולימפי קאלי | ארצות הברית ארצות הברית |
| 10 | 2017 | ניירובי | קניה קניה | 40 | 801 | מרכז הספורט הבינלאומי מוי | דרום אפריקה דרום אפריקה |
שיאניות המדליות

נכון לסיום האליפות ב-2017
| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | ארצות הברית ארצות הברית | 50 | 41 | 40 | 131 |
| 2 | קניה קניה | 45 | 45 | 25 | 115 |
| 3 | הרפובליקה העממית של סין הרפובליקה העממית של סין | 28 | 24 | 13 | 65 |
| 4 | רוסיה רוסיה | 27 | 29 | 17 | 73 |
| 5 | ג'מייקה ג'מייקה | 22 | 17 | 19 | 58 |
| 6 | גרמניה גרמניה | 20 | 19 | 26 | 65 |
| 7 | דרום אפריקה דרום אפריקה | 18 | 15 | 16 | 49 |
| 8 | קובה קובה | 18 | 13 | 14 | 45 |
| 9 | אתיופיה אתיופיה | 16 | 18 | 20 | 54 |
| 10 | אוסטרליה אוסטרליה | 14 | 14 | 13 | 41 |
שיאניות המדליות > מדליסטים ישראלים

במהלך כל שנות התחרות, שני אתלטים ישראלים זכו במדליות. הראשון היה הקופץ לגובה דמיטרי קרויטר, שזכה במדליית הזהב באליפות שנערכה ב-2009 (אנ'). השני היה לב סקוריש, שבאליפות ב-2013 (אנ') השתתף בקפיצה במוט וזכה במדליית הארד.
גביע העולם למועדונים 2023

| --- | --- |

 מארחת:  ערב הסעודית ערב הסעודית
 תקופת התחרות:  12 בדצמבר 2023 – 22 בדצמבר 2023 (11 ימים)
 מספר משתתפות:  7
 הזוכה:  מנצ'סטר סיטי
 מספר משחקים:  7
 מספר שערים:  23 (3.29 בממוצע למשחק)
 מספר צופים:  246.888 (35 בממוצע למשחק)
 מלך השערים:  ארגנטינה חוליאן אלברס   צרפתקארים בנזמה   תוניסיה עלי מעלול   (2 שערים)
 השחקן המצטיין:  ספרד רודרי (מנצ'סטר סיטי)
 → 20222025 ←
גביע העולם למועדונים 2023 (באנגלית: 2023 FIFA Club World Cup, בערבית: كأس العالم للأندية 2023), הוא גביע העולם למועדונים ה-20, שיפגיש בין אלופות שש הקונפדרציות של פיפ"א ואלופת המדינה המארחת. הטורניר נערך בערב הסעודית וכלל שבעה משחקים בין שבעה מועדונים.
ב 22 בדצמבר נערך משחק הגמר ובו ניצחה אלופת אירופה מנצ'סטר סיטי את אלופת דרום אמריקה פלומיננזה בתוצאה 4-0 וזכתה בגביע לראשונה בתולדותיה.
קבוצות משתתפות

| קבוצה> נכנסות בחצי הגמר | קונפדרציה> נכנסות בחצי הגמר | תואר> נכנסות בחצי הגמר | תאריך העפלה> נכנסות בחצי הגמר | השתתפויות (זכיות בכתב בולט)> נכנסות בחצי הגמר |
| --- | --- | --- | --- | --- |
| אנגליה מנצ'סטר סיטי | אופ"א | אלופת אירופה 2022/23 | 10 ביוני 2023 | 1 |
| ברזיל פלומיננסה | CONMEBOL | מחזיקת גביע ליברטדורס 2023 | 4 בנובמבר 2023 | 1 |
נכנסות בסיבוב השני
| יפן אורווה רד דיימונדס | AFC | אלופת אסיה 2022 | 26 בפברואר 2023 | 3 (2007, 2017) |
| מצרים אל-אהלי | CAF | אלופת אפריקה 2023 | 11 ביוני 2023 | 9 |
| מקסיקו לאון | CONCACAF | אלופת צפון ומרכז אמריקה 2023 | 4 ביוני 2023 | 1 |
נכנסות בסיבוב הראשון
| ניו זילנד אוקלנד סיטי | OFC | אלופת אוקיאניה 2023 | 27 במאי 2023 | 11 (2006, 2009, 2011, 2012, 2013, 2014, 2015, 2016, 2017, 2022) |
| ערב הסעודית אל-איתיחאד | AFC (מארחת) | אלופת 2023 בליגת העל הסעודית | 31 במאי 2023 | 2 (2005) |
אצטדיונים

המשחקים התקיימו באצטדיונים עיר הספורט המלך עבדאללה ועיר הספורט הנסיך עבדאללה אל פייסל בג'דה.
משחקים > סיבוב ראשון

| 0 | 1 | 2 | 3 | 4 |
| --- | --- | --- | --- | --- |
| 12 בדצמבר 2023 | ערב הסעודית אל-איתיחאד | 0-3 | ניו זילנד אוקלנד סיטי | קריית הספורט המלך עבדאללה, ג'דה צופים: 50,248 שיפוט: טורי פנסו (ארצות הברית) |
| 12 בדצמבר 2023 | רומריניו  29' אנגולו קאנטה  34' קארים בנזמה  40' | (סיקור) |   | קריית הספורט המלך עבדאללה, ג'דה צופים: 50,248 שיפוט: טורי פנסו (ארצות הברית) |
משחקים > סיבוב שני

| 0 | 1 | 2 | 3 | 4 |
| --- | --- | --- | --- | --- |
| 15 בדצמבר 2023 | מקסיקו לאון | 1-0 | יפן אורווה רד דיימונדס | קריית הספורט הנסיך עבדאללה אל פייסל, ג'דה צופים: 2,525 שיפוט: ז'אן-ז'אק נדלה (הרפובליקה הדמוקרטית של קונגו) |
| 15 בדצמבר 2023 |   | (סיקור) | אלכס שאלק  78' | קריית הספורט הנסיך עבדאללה אל פייסל, ג'דה צופים: 2,525 שיפוט: ז'אן-ז'אק נדלה (הרפובליקה הדמוקרטית של קונגו) |
| 0 | 1 | 2 | 3 | 4 |
| --- | --- | --- | --- | --- |
| 15 בדצמבר 2023 | מצרים אל-אהלי | 1-3 | ערב הסעודית אל-איתיחאד | עיר הספורט המלך עבדאללה, ג'דה צופים: 56,111 שיפוט: חסוס ולנזואלה (ונצאולה) |
| 15 בדצמבר 2023 | עלי מעלול  21' (פ') חוסיין אל שהאט  59' אמאם אשור  62' | (סיקור) | קארים בנזמה  90+4' | עיר הספורט המלך עבדאללה, ג'דה צופים: 56,111 שיפוט: חסוס ולנזואלה (ונצאולה) |
משחקים > חצי הגמר

| 0 | 1 | 2 | 3 | 4 |
| --- | --- | --- | --- | --- |
| 18 בדצמבר 2023 | ברזיל פלומיננזה | 0-2 | מצרים אל אהלי | קריית הספורט המלך עבדאללה, ג'דה צופים: 34,986 שיפוט: פוליןשימון מרצ'יניאק (פולין) |
| 18 בדצמבר 2023 | אריאס  71' (פ')   קנדי  90' | (סיקור) |  | קריית הספורט המלך עבדאללה, ג'דה צופים: 34,986 שיפוט: פוליןשימון מרצ'יניאק (פולין) |
| 0 | 1 | 2 | 3 | 4 |
| --- | --- | --- | --- | --- |
| 19 בדצמבר 2023 | יפן אורווה רד דימונדס | 3-0 | אנגליה מנצ'סטר סיטי | קריית הספורט המלך עבדאללה, ג'דה צופים: 40,127 שיפוט: מוחמד אל הוייש (ערב הסעודית) |
| 19 בדצמבר 2023 |  | (סיקור) | הובראטן  45' (עצמי)   מתאו קובאצ'יץ'  52'   ברנרדו סילבה  59' | קריית הספורט המלך עבדאללה, ג'דה צופים: 40,127 שיפוט: מוחמד אל הוייש (ערב הסעודית) |